hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu hu en pl nb es hu hu hu hu hu en es en hu hu pl hu en hu en hu hu hu en hu hu hu en hu hu ru hu ru hu en hu en hu hu en hu hu hu hu hu hu hu hu hu hu hu hu it hu hu hu hu hu hu hu en hu hu hu hu hu en hu hu hu hu de hu pt hu en hu hu en hu hu hu hu en hbs_lat hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu nl hu hu hu fi hu hu en
Homeopátia vs kozmetika – Regénytár
Létező és nem létező irodalom
Most már hivatalos, hogy a homeopátia hatástalan. A tudomány végre a sarkára állt, aztán karon ragadta a jogászszakmát, és pördült vele egy forgószeleset. Ez a kisebbfajta tornádó pedig végigsöpört a neten és szenzációként látott napvilágot. Nem tudni, emiatt hányan fakadtak el sírva, hányan voltak, akik dührohamot kaptak, ám tény, hogy a mindezt keretbe foglaló hír sok embernek alapjaiban rengette meg a világnézetét.
A homeopátia olyan mélyen beásta magát az életünkbe, hogy csak a legmegátalkodottabb kételkedők voltak ellene (ők is csak a fal felé fordulva, halkan motyogva). Nem számíthatott normálisnak az, aki kétségbe vonta ezeknek a szereknek a hatékonyságát, sőt ismerek olyanokat is, akik ezeket a ki tudja, miből kotyvasztott, kevert macerátumokat előbbre valónak tartották a hivatalos orvostudomány eredményeinél. Rengeteg vitának voltam a fültanúja, amikor komoly, iskolázott emberek azt bizonygatták nagy vehemenciával, hogy a hagyományos orvosi kemoterápia gyakorlatilag elteszi láb alól a daganatos betegeket, de Gyurmabagonyán van egy doktor, aki gyógyfüvekből készített főzeteivel, meg egy kis kézrátétellel a végső stádiumban lévő rákbetegekből makkegészséges embereket fabrikált.
A homeopátia a sarlatánok és a szélhámosok vadászmezeje volt, és bár ez a mostani állásfoglalás egy kicsit kifogta a szelet a vitorlájukból, félő, hogy a hajó azért vígan siklik majd velük tovább. Részben azért, mert még mindig nagyon sokan vannak, akik nem hajlandók lemondani azokról az ábrándokról, amelyek a tündérmesékkel tartanak rokonságot, részben mert a hagyományos egészségügy annyira tárgyként kezeli az embereket, hogy az sokszor elviselhetetlen. Nincs rosszabb annál, mint amikor egy alapból is kellemetlen szűrővizsgálaton pokróctermészetű szakemberekkel hoz bennünket össze a balsors. Nem csoda, hogy egy ilyen megalázó kaland után sokan inkább a homeopátia felé fordulnak, ahol a pénzükért nemcsak gyógyítónak mondott szereket, hanem egy kis lelkizést is kaphatnak.
A homeopátiával tehát egyértelművé vált a helyzet, ami azért is rendkívüli jelentőségű, mert óriási bevételt teremtő ágazatról van szó, így ha ezeknek a termékeknek beszűkül a piaca, az komoly ÁFA-bevételtől üti el az államot. De talán a homeopátia-ipart nem hatja át olyan fokú globális összefonódás, mint például a szépségipart, amelynek áruforgalma – csak tippelek – tán még a fegyverkereskedelmet is maga mögé utasítja. Hatalmas konszernek keresik magukat degeszre abból, hogy a hölgyek még szebbek akarnak lenni annál a színvonalnál, amit a természet kiporciózott a számukra. A kérdés csak az, hogy vajon ezek a szépséget hirdető kencék, olajok és egyéb kemikáliák valóban betöltik-e a funkciójukat? Ha azt vesszük, hogy a szépészeti reklámokban csupa hamvas ifjú leányzó szerepel, itt is erőteljesen tolakszik be a képbe az átverés gyanúja. Minden más lenne, ha a szépséget hirdető kencéket kilencvenéves öregasszonyokkal hirdetnék, akik „ilyen volt, ilyen lett” metódus alapján tennének tanúbizonyságot a gyártók igazáról.
Mindaddig, amíg ez be nem következik, ott borong a háttérben a sejtés, hogy a kozmetika a homeopátia egyik leágazása, de mindezt csak halkan és négyszemközt mondom, mert komolyan tartok attól, hogy ezt a szókimondást nem fogja tétlenül tűrni a világot karmai között tartó szépségmaffia. Én pedig nem szívesen végezném be tyúkszaros életem tetőtől talpig bepúderezve, műszempillával a fogaim között.
A Regénytár alapító- főszerkesztője, aki célul tűzte ki maga elé az igényes (nívós) szórakoztató és a komoly, elhivatott irodalom közötti „északnyugati átjáró” megtalálását. Ez a honlap ennek az útkeresésnek a gyakorlatozó terepe, néha komoly, máskor komolytalan, de mindig egyedien különleges és szórakoztató. Majoros jelenleg Budapesten él, néha dolgozik, máskor csak lóbálja a lábát. Mentségére legyen mondva a régi igazság, amely szerint az író akkor is ír, ha ez olyan nagyon nem is látszik: belsőleg alkot.
A szépségipar remekeiről rendszeresen látnak napvilágot a hatástalanságukat feltáró klinikai eredmények, csak ezek nem kapnak ekkora visszhangot, és olykor még bírságok is kerülnek kiszabásra a vevők megtévesztése miatt.
Azt hiszem, akinél kevésbé látványos a szépségipar termékeinek használata, az a fegyverkereskedelmen lendít nagyot. 😉 🙂 Így egálba kerül a két bolt….
Vélemény, hozzászólás? Kilépés a válaszból
Your email address will not be published.
A nevem, e-mail-címem, és weboldalcímem mentése a böngészőben a következő hozzászólásomhoz.
Talán ez is érdekli
Mit olvas a világ?
A jövő század tényregénye
A cornwall-i töltött táska
Elfogadom az adatvédelmi szabályzatot
© 2021 - MINDEN JOG FENNTARTVA ÉS MINDEN SZABÁLY BETARTVA.
Ez a honlap saját készítésű irodalmi anyagokat és multimédiás tartalmakat tesz közzé. Publikált anyagaink ebből adódóan eredetiek, tehát jogvédettek. Kereskedelmi célú felhasználásukhoz a szerkesztőség írásos beleegyezése szükséges.